Pondi

Pondivi zo ur gumun hag ur gêr e departamant ar Mor-Bihan e Breizh.
 Douaroniezh 

 Kumunioù amezek 

 Ardamezouriezh 
 60pxEn gul a nav mailhenn en aour, 3, 3, 3.
Tiegezh Roc'han, 1222 ; andon : d'Hozier, 26 Meurzh 1698.
 Istor 

Hervez ar richenn e oa bet krouet Pondivi gant ar manac'h sant Ivi er .

Emsavadeg ar Bonedoù ruz e 1675
Trubuilhoù a voe e kêr d'an 21 ha d'an 22 a viz Gouere 1675Yvon Garlan ha Claude Nières, Les Révoltes bretonnes de 1675 - papier timbré et bonnets rouges, Éditions Sociales, Pariz, 1975, p. 113; taget e voe ti ur bourc'hiz hag evet ar gwin a oa eno. Aloubet e oa bet kêr Bondivi d'an 21 « gant 2000 peizant a lonk pe skuilh 400 muid eus feurm an deverioù » ; dieubet eo bet gant « e vourc'hizien » d'an 21 a viz EvenAuguste Dupouy, Histoire de Bretagne, p. 265, Embannadurioù Boivin, 1932, adembannet gant an embannadur Calligrammes, Kemper, hag embannadurioù Ar Morenn, Ar Gelveneg, 1983.
Digolloù a voe paeet gant parrezioù Noal-Pondivi (8 000 lur), Malgeneg (1 500 lur), Stival (500 lur) ha Bizhui-an-Dour (400 lur) d'an aotrou de la Pierre ha da tud all eus Pondivi goude an distrujoù bet graet e kêr e-pad an emsavadegLes Révoltes bretonnes de 1675,  pp. 159-160.
Dispac'h Gall
Krouet e voe ar gumun e 1790 e departamant ar Mor-Bihan. Gant al lezenn eus an 23 a viz Eost 1790 e voe lakaet Pondivi da bennlec'h ur c'hanton, hini Pondivi, gant kumun Pondivi ennañ hepken, ha da benn un distrig, seizh kanton ennañ : Baod, ar Gemene, Klegereg, Logunec'h, Noal-Pondivi, Pluniav hag hini Pondivi. E 1795 e voe dilamet distrig Pondivi. E 1800 e voe lakaet Pondivi da bennlec'h arondisamant Pondivi bet krouet gant al lezenn eus ar 17 a viz C'hwevrer 1800. Brasaet e voe kanton Pondivi dindan anv Kanton Pondivi ivez gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paixJean-Louis Debauve, La Justice révolutionnaire dans le Morbihan, e ti an aozer, Pariz, 1965Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, p. 290.Cassini - EHESS - Pondivi - Fichenn ar gumun.
Napoléonville
Adalek an 9 a viz Du 1804 betek ar 14 a viz Ebrel 1814 e oa anvet Pondivi "Napoléonville" war urzh an diktatour ha danvez-impalaer Napoleone Buonaparte. Evel La Roche-sur-Yon, Napoléonville e Vendée, e oa bet soñjet gant Napoleon e vefe ur gêr pouezus evit derc'hel kornôg Frañs ha Breizh. C'hoant en devoa da sevel adal ar gêr 3 000 annezad enni « er peoc'h, ur greizenn-genwerzh veur, hag er brezel, ur greizenn vilourel bouezus ».
Napoleon a soñje gantañ e oa Pondivi ur gêr a c'hellje bezañ pouezus-tre ma vije kleuzet kanolioù evit al listri-brezel a c'hellfe treuziñ Breizh pell diouzh re ar Saozon a oa mistri war ar mor : kanol ar Blavezh ha kanol Naoned-Brest.Krouet e oa bet diouzhtu ur c'harter nevez gant ur blasenn-armoù, un isprefeti, ur c'hazarn hag ul lise.

 D'an 29 a viz Genver 1806 e voe staget kumun Stival ouzh kumun PondiviHistoire de la Poste dans le Morbihan, p. 378.
 1864: tizhet e voe Pondivi gant an hent-houarn.
 Krouet e voe kumun Ar Sorn d'ar 1 a viz Meurzh 1869 diwar lodennoù eus tiriadoù kumunioù Bizhui, Gwern, Malgeneg, Pondivi ha StivalHistoire de la Poste dans le Morbihan, p. 14Cassini-EHESS.
 Brezel 1870-1871 : pevar gwaz eus ar gumun a gollas o buhez abalamour d'ar brezel.

 Brezel-bed kentañ 
 316 gwaz eus ar gumun a gollas o buhez abalamour d'ar brezel, da lavaret eo 3,35 % eus he foblañs e 1911Monumant ar re varv. 
 Eil Brezel-bed 
 Tremen 3 000 repuad deuet eus hanternoz Bro-C'hall a oa e Pondivi e miz Even 1940"Le Télégramme", 18 a viz Even 2010.
 D'an 18 a viz Even 1940 e tegouezhas al lu alaman e PondiviLe Morbihan en guerre 1939-1945, Archives départementales du Morbihan, 2009, p. 23.
 E miz Here 1940 e voe harzet ar gantreidi er Mor-Bihan; bac'het e voent e kamp Toulboubou e Pondivi, 18 tiegezh hag eizh den o-unan, da lavaret eo 32 waz, 28 maouez ha 56 bugel; war urzh an Alamaned e voent kaset gant un tren betek kamp-bac'h Maezon-ar-Stêr e miz Du 1940Annik Le Guen, Le Morbihan sous le Gouvernement de Vichy, Miz Kerzu 1993.
 E miz Gouere 1944 e voe kemeret 150 000 lur en ti-post gant tud eus ar RezistañsHistoire de la Poste dans le Morbihan, p. 297.
 D'ar 4 a viz Eost 1944 e voe dieubet PondiviLe Morbihan en guerre 1939-1945, p. 130..
 D'an 23 a viz Mae 1945 e voe kavet korfoù marv tri den eus ar gumun e-tal gwikadell Porzh-Loeiz. Er Rezistañs e oant ; fuzuilhet e oant bet gant al lu alamanRené Le Guénic, Morbihan - Mémorial de la Résistance, 1998, pp. 315-316.
 Mervel a reas 96 den ag ar gumun abalamour d'ar brezel. 
 Brezelioù didrevadennañ 
 Mervel a reas 16 milour e Brezel Indez-Sina ha pemp arall en Aljeria.
 Brezhoneg 
 Ya d'ar brezhoneg 
D'ar 4 a viz Eost 2004 e oa bet votet ar garta « Ya d'ar brezhoneg » gant kuzul-kêr ar gumun.
D'an 21 a viz Kerzu 2007 e oa bet roet d'ar gumun al label « Ya d'ar brezhoneg » live 2.
 Deskadurezh 
Klasoù divyezhek a zo eno abaoe 1984. 
E distro-skol 2024 e oa 91 skoliad enskrivet er skol Diwan hag er c'hlasoù divyezhek (9,2 % eus skolidi ar gumun evit a sell ouzh ar c'hentañ derez)Kelenn.
 Redadeg 2010 
E Pondi ez echuas ar Redadeg e 2010.

 Monumantoù ha traoù heverk 

Kastell ar Gêr nevez.
Iliz katolik Intron Varia ar Joa, .
Iliz katolik Sant Meriadeg, e kêriadenn Stival, .
Chapel ar Gelenneg.
Chapel Santez Trefin.
Karterioù kozh gant tiez XVvet-XVIvet-XVIIvet kantvedoù.
Porzh.
 Tud brudet 
 Tud bet ganet eno
Ferdinand Le Drogo, marc'hhouarnour breizhat, kampion Bro-C'hall e 1927 ha 1928, 10 a viz Here 1903
Paul Ihuel (2 a viz Du 1903-22 a viz Here 1974 e Pariz, Bro-C'hall), maer Berne, kuzulier Kanton ar Faoued (1945-1974), kannad ar Mor-Bihan e 1936-1940 hag e 1945-1974, kadoriad kuzul-departamant ar Mor-Bihan, Is-sekretour-stad ha Sekretour-stad al Labour-Douar
Jef Le Penven, sonaozour breizhat, 3 a viz Du 1919.
 1969 : Yannig Audran, skolaer, soner ha skrivagner brezhonek.

Poblañs
Emdroadur ar boblañs abaoe 1793

Mammennoù : Cassini hag EBSSA.
 Melestradurezh 
 Gevelliñ 
Tavistock (Devon), 
Wesseling (Nordrhein-Westfalen), 
Napoleonville (Louisiana), 
Ouelessebougou, 
 Liammoù diavaez 

  Lec'hienn ofisiel Ti-Kêr Pondivi
 Pontivy Cité Internationale
 Geobreizh
 27 kevarzhe e Pondi
 Daveoù ha notennoù 

Rummad:Pondi
Rummad:Kumunioù ar Mor-Bihan
Rummad:Kumunioù Bro Wened
Rummad:Kumunioù bet krouet er Mor-Bihan e 1790
Rummad:Emsavadeg ar Bonedoù ruz
Rummad:Pennlec'hioù distrigoù Breizh
Rummad:Repuidi-brezel er Mor-Bihan (1939-1945)
Rummad:Tud lakaet d'ar marv gant al lu alaman e Porzh-Loeiz e 1944
Rummad:Argant tapet e tiez-post ar Mor-Bihan gant tud eus ar Rezistañs e 1944